**Ο Σιβάτζι Μπονσλ ο Πρώτος** (περ. 1627/1630 - 3 Απριλίου 1680) ήταν ένας Ινδός βασιλιάς-πολεμιστής και μέλος της φυλής Μπονσλ Μάραθα. Ο Σιβάτζι απέσπασε ένα εγκλάβιο από το φτωχό σουλτανάτο Αντιλσάχι της Μπιτζαπούρ, γεγονός που σηματοδότησε τη γένεση της Αυτοκρατορίας των Μαράτα. Το 1674 στέφθηκε επισήμως ως ο *χατραπάτης* (αυτοκράτορας) του βασιλείου του στο Ραϊγκάντ. 

Κατά τη διάρκεια της ζωής του, ο Σιβάτζι ενεπλάκη τόσο σε συμμαχίες όσο και σε εχθροπραξίες με τη Μογγολική αυτοκρατορία της Ινδίας, το σουλτανάτο του Γκολκόντα και το σουλτανάτο της Μπιτζαπούρ, καθώς και με τις ευρωπαϊκές αποικιακές δυνάμεις. Οι στρατιωτικές δυνάμεις του Σιβάτζι διεύρυναν τη σφαίρα επιρροής των Μαράτα, καταλαμβάνοντας υπάρχοντα και χτίζοντας νέα οχυρά, καθώς και χάρη στη συγκρότηση του ναυτικού των Μαράτα. Ο Σιβάτζι καθιέρωσε ένα ικανό και προοδευτικό πολιτικό καθεστώς, με καλά δομημένους διοικητικούς θεσμούς. Αναβίωσε τις αρχαίες ινδικές πολιτικές παραδόσεις και δικαστικές συμβάσεις και προώθησε τη χρήση της γλώσσας μαράτι και των σανσκριτικών, αντί των περσικών, σε κρατικούς θεσμούς όπως το δικαστήριο και η διοίκηση. 

Η δράση του Σιβάτζι ποικίλλει ανάλογα με τον παρατηρητή και την ιστορική στιγμή της εκάστοτε καταγραφής, αλλά πάντως άρχισε να αποκτά αυξημένη σημασία με την εμφάνιση του ινδικού κινήματος ανεξαρτησίας, καθώς πολλοί τον ανέδειξαν σε πρωτο-εθνικιστή και ήρωα των Ινδών. Ιδιαίτερα στη Μαχαράστρα, οι αντιπαραθέσεις σχετικά με την ιστορία και τον ρόλο του έχουν λάβει μεγάλες διαστάσεις, περιλαμβάνοντας μερικές φορές ακόμη και βίαια επεισόδια, καθώς διαφορετικές ομάδες επεδίωξαν να προσδιορίσουν τόσο τον ίδιο τον Σιβάτζι, όσο και την κληρονομιά του.

Τα πρώτα χρόνια
---------------

Ο Σιβάτζι γεννήθηκε στον λόφο-φρούριο Σιβνέρι, κοντά στην πόλη Τζουνάρ, στην περιοχή της σημερινής Πούνε. Οι μελετητές διαφωνούν σχετικά με την ημερομηνία γέννησής του. Η κυβέρνηση του Μαχαράστρα παραθέτει τη 19η Φεβρουαρίου ως ημέρα γιορτής για τη γέννηση του Σιβάτζι (Σιβάτζι Τζαγιάντι).   Ο Σιβάτζι πήρε το όνομά του από μια τοπική θεότητα, τη θεά Σιβάι. Ο πατέρας του Σιβάτζι, ο Σαχάτζι Μπόνσλε, ήταν στρατηγός των Μαράτα, οποίος υπηρέτησε στα σουλτανάτα Ντεκάν. Μητέρα του ήταν η Τζιτζαμπάι, κόρη του Λακουτζί Τζανταβράο της Σιντκέντ, ενός σαρδάρου συνεργάτη των Μογγόλων, ο οποίος ισχυριζόταν πως προερχόταν από τη βασιλική οικογένεια Γιάνταβ του Ντεβάγκιρι.

 Άγαλμα του νεαρού Σιβάτζι με τη μητέρα του Τζιτζαμπάι, που εγκαταστάθηκε στο φρούριο του Σιβνέρι κατά τη δεκαετία του 1960

Υποσημειώσεις
-------------

1. ↑  Βάσει πολλών επιτροπών ιστορικών και ειδικών, η κυβέρνηση της Μαχαράστρα δέχεται τη 19η Φεβρουαρίου 1630 ως τη γενέθλιο ημέρα της. Αυτή η ημερομηνία στο Ιουλιανό ημερολόγιο της περιόδου αυτής (1η Μαρτίου 1630 με το σημερινό Γρηγοριανό ημερολόγιο) αντιστοιχεί στη γενέθλιο ημέρα στο ινδουιστικό ημερολόγιο από σύγχρονες καταχωρήσεις. Άλλες προτεινόμενες ημερομηνίες περιλαμβάνουν την 6η Απριλίου 1627 ή ημερομηνίες κοντινές σε αυτή την ημέρα.

Παραπομπές
----------

1. 1 2 3  www.tifr.res.in/~vahia/shivaji.pdf.
2. ↑  books.google.com/books?id=Q2kaAAAAYAAJ. Ανακτήθηκε στις 21  Μαΐου 2021.
3. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 1  Μαΐου 2020.
4. ↑  books.google.com/books?id=De\_ftH3bm-MC&pg=PA1. Ανακτήθηκε στις 21  Μαΐου 2021.
5. ↑  Οι ημερομηνίες δίνονται με βάση το Ιουλιανό ημερολόγιο. Βλ. Mohan Apte, Porag Mahajani, M. N. Vahia. Possible errors in historical dates: Error in correction from Julian to Gregorian Calendars.
6. ↑  Wolpert 1962.
7. ↑  Apte, Mohan; Mahajani, Parag; Vahia, M. N. (January 2003). «Possible errors in historical dates». *Current Science* **84** (1): 21-21. .
8. ↑  Kulkarni, A. R. (2007). *Jedhe Shakavali Kareena*. Diamond Publications. σελ. 7. ISBN 978-8189959357.
9. ↑  Kavindra Parmanand Nevaskar (1927). *Shri Shivbharat*. Sadashiv Mahadev Divekar. σελ. 51.
10. ↑  D.V Apte and M.R. Paranjpe (1927). *Birth-Date of Shivaji*. The Maharashtra Publishing House. σελίδες 6–17.
11. ↑  Siba Pada Sen (1973). *Historians and historiography in modern India*. Institute of Historical Studies. σελ. 106. ISBN 9788120809000.
12. ↑  N. Jayapalan (2001). *History of India*. Atlantic Publishers & Distri. σελ. 211. ISBN 978-81-7156-928-1.
13. ↑  Sailendra Sen (2013). *A Textbook of Medieval Indian History*. Primus Books. σελίδες 196–199. ISBN 978-9-38060-734-4.
14. ↑  «Public Holidays» (PDF). *maharashtra.gov.in*. Ανακτήθηκε στις 19 Μαΐου 2018.
15. ↑  Sarkar, Shivaji and His Times 1920.
16. ↑  Richard M. Eaton (17 Νοεμβρίου 2005). *A Social History of the Deccan, 1300–1761: Eight Indian Lives*. **1**. Cambridge University Press. σελίδες 128–221. ISBN 978-0-521-25484-7.
17. ↑  Arun Metha (2004). *History of medieval India*. ABD Publishers. σελ. 278.
18. ↑  Kalyani Devaki Menon (6 Ιουλίου 2011). *Everyday Nationalism: Women of the Hindu Right in India*. University of Pennsylvania Press. σελίδες 44–. ISBN 0-8122-0279-1.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 50467615
* **ΕΒΕ**: 245036
* LCCN: n50023241
* ISNI: 0000 0000 6677 4616
* GND: 118820974
* SUDOC: 074181661
* BNF: cb14472266t (data)
* NLA: 35496832
* KulturNav: id

 |

 |